V súvislosti s demokratickými zmenami v ČSFR po novembri 1989 došlo aj k zmene vysielacej štruktúry a názvu Česko-slovenskej televízie (ČST). Prvý program ČST bol od pondelka 3. septembra 1990 premenovaný na F1. V ten istý deň bol taktiež premenovaný aj druhý program ČST (ktorý bol koncipovaný ako národný program) na ČTV (Česká televize) v Česku, resp. na S1 (Slovenský okruh 1) na Slovensku. Dňa 1. júla 1991 vznikla Slovenská televízia (STV) a dňa 1. januára 1992 Česká televízia (ČT). Česká televízia mala v správe programy ČTV a OK 3, Slovenská televízia zase S1 (od 1. júla 1991 ako STV) a TA 3. Okrem toho ČT a STV vyrábali programy aj pre federálny okruh F1 a od vtedy Česko-slovenská televízia postupne vyrábala najmä spravodajstvo.